Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra datata 12.3.2015 riprodotta fil-lingwa awtentika fil-paġni ta' wara dan is-sommarju, il-Kummissjoni nnotifikat lill-Ungerija bid-deċiżjoni tagħha li tagħti bidu għall-proċedura stipulata fl-Artikolu 108(2) tat-Trattat dwar il-Funzjonament tal-Unjoni Ewropea dwar il-miżura msemmija hawn fuq. Il-partijiet interessati jistgħu jressqu l-kummenti tagħhom fi żmien xahar mid-data tal-pubblikazzjoni ta' dan is-sommarju u tal-ittra sussegwenti, f'dan l-indirizz: Dawn il-kummenti se jiġu kkomunikati lill-Ungerija. Il-parti interessata li tressaq il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Fil-11 ta' Ġunju 2014 l-Ungerija adottat l-Att XXII tal-2014 dwar it-Taxxa tar-Riklamar b'emendi ulterjuri fl-4 ta' Lulju u fit-18 ta' Novembru 2014. L-Att joħloq taxxa speċjali ġdida fuq ir-riklamar prevista fil-pubblikazzjoni tar-riklami fil-midja fl-Ungerija. Dan japplika għall-impriżi kollha tal-midja u fil-prinċipju l-persuna taxxabbli hi l-pubblikatur tar-riklam. Il-bażi tat-taxxa hi d-dħul mir-riklamar tal-kumpanija, jiġifieri r-rimunerazzjoni sħiħa għas-servizzi provduti, mingħajr tnaqqis ta' kwalunkwe spiża. Il-bażi tat-taxxa ta' kumpaniji affiljati hija aggregata. Ir-rata tat-taxxa hi progressiva b'firxa ta' rati minn 0 % u 1 % għal kumpaniji bi dħul minn reklamar żgħir jew medju (sa madwar EUR 16-il miljun) sa 50 % għal kumpaniji bi dħul kbir minn reklamar (madwar iktar minn EUR 64 miljun). L-Att kif modifikat jipprovdi li kumpaniji li ma kinux qed jagħmlu profitt fl-2013 (jiġifieri biss jekk l-ammont ta' profitt qabel it-taxxa fis-sena ta' negozju tal-2013 huwa żero jew negattiv) jista' jnaqqsu mill-bażi tat-taxxa ta' 50 % tal-2014 it-telf riportat mis-snin preċedenti skont il-liġi tat-taxxa ta' dħul korporattiv jew personali. Il-possibbiltà li jitnaqqas telf riportat tapplika bissa għat-taxxa dovuta għall-2014. F'dan l-istadju l-Kummissjoni qed tikkunsidra li l-progressività tar-rati tat-taxxa u d-dispożizzjonijiet dwar it-tnaqqis fit-telf riportat mill-bażi tat-taxxa jikkostitwixxu għajnuna tal-Istat. Il-Kummissjoni tikkunsidra li r-rati tat-taxxa progressivi huma differenti bejn impriżi li għandhom dħul kbir mir-reklamar u impriżi li għandhom dħul baxx mir-reklamar, u jagħtu vantaġġ selettiv lil tal-aħħar. Il-Kummissjoni għandha dubji dwar l-abbiltà li tħallas, li kienet riferuta mill-Ungerija, tista' sservi bħala prinċipju ta' gwida għal taxxa fuq id-dħul minn negozju u, f'kwalunkwe każ, anke jekk l-abbiltà li tħallas tkun prinċipju inerenti ta' taxxa fuq id-dħul minn negozju, f'dan l-istadju l-Kummissjoni tikkunsidra li tista' biss tiġġustifika rata ta' taxxa fissa u mhux rata progressiva minħabba li l-abbiltà li tħallas ma tiżdiedx b'mod progressiv b'żieda fid-dħul. Għalhekk f'dan l-istadju l-Kummissjoni tikkunsidra l-karattru progressiv tar-rata li jikkostitwixxi għajnuna tal-Istat, minħabba li l-kriterji l-oħra kollha għal kwalifika bħal din jidhru li huma sodisfatti. Il-Kummissjoni tikkunsidra wkoll li d-dispożizzjonijiet għal tpaċija ta' taxxi ma' telf preċedenti riportati għal raġunijiet ta' taxxa korporattiva u, b'mod partikolari, il-limitazzjoni għal impriżi li għamlu telf fl-2013 hija differenti bejn kumpaniji li huma, fid-dawl tat-taxxa fuq id-dħul minn negozju, f'sitwazzjoni li titqabbel. Id-dispożizzjonijiet jidhru li jagħtu vantaġġ selettiv lil impriżi li għamlu telf fl-2013 meta mqabbla mal-impriżi li għamlu telf fis-snin ta' qabel jew li m'għamlux telf. F'dan l-istadju l-Kummissjoni ma tistax tara għalfejn dan it-trattament differenti għandu jiġi ġġustifikat, b'mod partikolari minħabba li l-Ungerija kienet tal-opinjoni li t-taxxa tar-reklamar hija bbażata fuq idea li s-sempliċi fatt ta' wasla ta' notifika ta' dħul mir-reklamar jiġġustifika t-tassazzjoni. Għalhekk f'dan l-istadju l-Kummissjoni tikkunsidra fuq bażi preliminari li dawk id-dispożizzjonijiet jikkostitwixxu għajnuna tal-Istat, minħabba li l-kriterji l-oħra kollha għal kwalifika bħal din jidhru li huma sodisfatti. Ibbażat fuq valutazzjoni preliminari, il-miżuri ma jidhrux li huma kompatibbli mas-suq intern. Permezz tal-ittra bid-data tas-27 ta' Frar 2015 riprodotta fil-lingwa awtentika fil-paġni li jsegwu dan is-sommarju, il-Kummissjoni avżat lill-Italja bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-miżura msemmija hawn fuq. Il-partijiet interessati jistgħu jibagħtu l-kummenti tagħhom dwar il-miżura li dwarha l-Kummisjoni se tiftaħ il-proċedura, fi żmien xahar mid-data tal-pubblikazzjoni ta' dan is-sommarju u tal-ittra li ssegwi, lil: Dawn il-kummenti jiġu kkomunikati lill-Italja. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Cassa di Risparmio della Provincia di Teramo S.p.A. hija l-kumpanija possedenti ta' grupp bankarju ("Tercas") li jopera prinċipalment fir-reġjun ta' Abruzzo. Fis-17 ta' April 2012, wara li pproċeda għal spezzjoni ta' Tercas, il-Bank tal-Italja ("BOI") ppropona li l-Ministeru tal-Ekonomija u l-Finanzi Taljan ipoġġi l-bank taħt amministrazzjoni speċjali. It-telf ta' Tercas fil-perjodu mill-1 ta' Jannar 2012 sat-30 ta' Marzu 2014 ammonta għal EUR 602 miljun. Fit-30 ta' Marzu 2014 il-kapital ta' Tercas ta' Grad 1 u dak totali kienu negattivi u kienu jammontaw għal EUR - 266 miljun. Proporzjonijiet ta' kapital ta' Grad 1 u dak totali kienu wkoll negattivi u ugwali għal - 12,7 %. Banca Popolare di Bari S.C.p.A. hi l-kumpanija possedenti tal-grupp bankarju BPB li jopera prinċipalment fin-nofsinhar tal-Italja. Fuq il-bażi tal-Artikolu 96-bis, paragrafu 1, l-aħħar sentenza, tal-Att Bankarju Taljan ("Testo Unico Bancario", jew "TUB"), l-iskema ta' garanzija tad-depożiti ("SGD") – jiġifieri "Fondo Interbancario di Tutela dei Depositi" ("FITD") – tista' tintervjeni fir-ristrutturar tal-banek u r-riżoluzzjoni biex tipprevjeni falliment ta' istituzzjoni ta' kreditu, jiġifieri tista' tintervjeni f'modi oħrajn minbarra l-ħlas dirett lil depożituri koperti f'likwidazzjoni kif inhu obbligatorju skont id-Direttiva 2014/49 tal-Parlament Ewropew u tal-Kunsill. F'Ottubru 2013, l-amministratur speċjali ta' Tercas għamel talba għal intervent ta' appoġġ lill-FITD għal massimu ta' EUR 280 miljun li tinvolvi rikapitalizzazzjoni biex tkopri l-ekwità negattiva ta' Tercas u impenn mill-FITD biex takkwista assi danneġġati sa ċertu ammont. Fl-aħħar ta' Ottubru 2013, il-FITD għamel talba ta' awtorizzazzjoni biex jimplimenta dan l-intervent ta' appoġġ, li l-BOI kien ta fl-4 ta' Novembru 2013. Minħabba li diliġenza dovuta fuq l-assi ta' Tercas fis-sajf tal-2014 żvelat indeboliment ulterjuri ta' assi, il-FITD għamel it-tieni talba lill-BOI għall- awtorizzazzjoni biex jagħti intervent ta' appoġġ lil Tercas fuq patti modifikati, li l-BOI awtorizza fis-7 ta' Lulju 2014. L-intervent ta' appoġġ awtorizzat fis-7 ta' Lulju 2014 jikkonsisti fi: kontribuzzjoni li mhijiex pagabbli lura ta' EUR 265 miljun biex tkopri l-ekwità negattiva ta' Tercas; garanzija ta' EUR 35 miljun (għal tliet snin) biex tkopri r-riskju ta' kreditu assoċjat ma' ċerti skoperturi ta' Tercas; ta' EUR 30 miljun biex tkopri parti mill-kost u telf addizzjonali possibbli (ta' EUR 60 miljun) assoċjati mat-trattament fiskali tal-kontribut mhux rimborsabbli ta' EUR 265 miljun. Dawn il-miżuri ma ġewx avżati formalment lill-Kummissjoni. Fis-27 ta' Lulju 2014, il-laqgħa tal-azzjonisti ta' Tercas iddeċidiet: li parzjalment tkopri t-telf permezz ta' tnaqqis tal-kapital għal żero b'kanċellazzjoni tal-ishma ordinarji li jiċċirkolaw kollha, fost l-oħrajn; kif ukoll li żżid il-kapital sa EUR 230 miljun bi ħruġ ta' ishma ordinarji ġodda offruti esklussivament lill-BPB; li din iż-żieda fil-kapital saret fis-27 ta' Lulju 2014, u ġiet imħallsa bi tpaċija parzjali ta' kreditu ta' EUR 480 miljun tal-BPB lejn Tercas. It-tabella li ġejja tiġbor fil-qosor l-effett tal-operazzjonijiet imsemmija hawn fuq dwar il-livell ta' fondi proprji ta' Tercas: Fl-1 ta' Ottubru 2014 tneħħiet l-amministrazzjoni speċjali ta' Tercas. Fl-10 ta' Ottubru 2014, il-Kummissjoni bagħtet talba għal informazzjoni lill-awtoritajiet Taljani biex tifhem aħjar il-patti ta' dawn l-interventi tal-FITD, li l-Italja wieġbet fl-14 ta' Novembru 2014. Skont l-Artikolu 107(1) tat-Trattat, kull għajnuna mogħtija minn Stat Membru jew permezz ta' riżorsi tal-Istat fi kull forma li toħloq distorsjoni jew thedded li toħloq distorsjoni fil-kompetizzjoni billi tiffavorixxi lil ċerti impriżi jew il-produzzjoni ta' ċerti prodotti titqies inkompatibbli mas-suq intern jekk taffettwa l-kummerċ bejn l-Istati Membri. Il-Kummissjoni hija tal-fehma preliminari li l-interventi tal-FITD fir-ristrutturar u r-riżoluzzjoni tal-banek huma meħuda f'livell ta' Stat diskrezzjonali u jissodisfaw mandat tal-politika pubblika stipulat fil-liġi Taljana skont id-diskrezzjoni tal-gvern. L-interventi tal-FITD biex jevitaw il-falliment ta' wieħed mill-banek membri tagħha jsegwu mandat pubbliku tal-Istat Membru fid-dawl li: It-TUB huwa l-bażi għar-rikonoxximent tal-FITD bħala SGD mandatorja fl-Italja; kif ukoll l-Artikolu 96-bis, il-paragrafu 1, l-aħħar sentenza tat-TUB jippermetti lill-FITD biex jintervjeni wkoll fir-ristrutturar u r-riżoluzzjoni tal-banek, jiġifieri b'modi oħrajn minbarra l-ħlas dirett ta' depożituri koperti f'likwidazzjoni kif inhu obbligatorju skont id-Direttiva 2014/49; L-Istatuti tal-FITD jiġu approvati minn qabel mill-BOI. Barra minn hekk, l-awtoritajiet Taljani jidhru li qed jikkontrollaw b'mod kostanti jekk l-użu tar-riżorsi tal-FITD huwiex konsistenti mal-objettiv speċifiku tal-politika pubblika tiegħu u jekk almenu kienx hemm kodeċiżjoni mal-FITD biex r-riżorsi ta' dan tal-aħħar jintużaw favur Tercas: Filwaqt li t-TUB jippermetti li l-FITD jintervjeni f'każijiet oħra għajr il-likwidazzjoni u b'mezzi oħra, interventi bħal dawn huma wkoll soġġetti għal awtorizzazzjoni mill-awtoritajiet Taljani (il-BOI) bl-istess kunsiderazzjonijiet bħal fil-każijiet ta' likwidazzjoni (l-Artikolu 96-ter, paragrafu 1, tat-TUB); L-awtoritajiet Taljani, inklużi l-BOI fil-kapaċità tiegħu bħala kontrollur, kienu involuti b'mod kostanti f'forom differenti u f'diversi stadji fit-tfassil, l-approvazzjoni u l-implimentazzjoni ta' interventi ta' appoġġ tal-FITD: Huma biss banek taħt amministrazzjoni speċjali li jistgħu jibbenefikaw minn interventi ta' appoġġ tal-FITD. L-interventi ta' appoġġ tal-FITD biex jipprevjenu falliment ta' bank jintalbu minn amministratur speċjali. Huwa jinħatar mill-gvern u jaqa' taħt is-superviżjoni tal-BOI; Skont l-Artikolu 96-ter, paragrafu 1, (d) tat-TUB, il-BOI għandu jawtorizza, wara li jikkunsidra l-protezzjoni tad-depożituri u l-istabbiltà sistemika, l-interventi tal-FITD. Dawn id-dokumenti juru li l-BOI awtorizza interventi speċifiċi favur Tercas wara li kkunsidra l-interessi tad-depożitanti u l-klijenti fit-tifsira tal-Artikolu 96-ter, paragrafu 1, (d) tat-TUB Għalhekk, il-BOI awtorizza l-interventi speċifiċi inkwistjoni tal-FITD fir-rigward ta' dispożizzjonijiet nazzjonali ta' ordni pubbliku speċifiċi. Il-BOI jikkoordina l-attività tal-FITD; Il-BOI jipparteċipa bħala osservatur fil-laqgħat tal-Bord u tal-Kumitat Eżekuttiv tal-FITD. Barra minn hekk, id-dokumenti mingħand l-Italja jikkonfermaw li: tilwima bejn il-FITD u BPB fir-rigward tal-ammont tan-nuqqas kapitali ta' Tercas ġiet riżolta minn arbitru maħtur mill-BOI; Il-Kummissjoni tqis li dawn l-elementi huma indikaturi li juru li l-intervent tal-FITD favur Tercas jikkostitwixxi riżorsi tal-Istat u huma imputabbli lill-Istat. Fir-rigward tal-eżenzjoni mit-taxxa l-intervent tal-FITD, il-Kummissjoni preliminarjament tosserva li l-eżenzjoni mit-taxxa ma tikkostitwixxix miżura meħuda mill-Istat innifsu peress li hija liġi promulgata u tfakkar li l-eżenzjonijiet mit-taxxa huma ekwivalenti għall-għoti tar-riżorsi tal-Istat. Fir-rigward tal-eżistenza ta' vantaġġ, l-intervent tal-FITD għall-appoġġ ta' Tercas jipprovdi vantaġġ lil Tercas għax ma jidhirx li jitwettaq bħala investitur f'ekonomija tas-suq, peress li l-FITD 1) ta l-appoġġ permezz ta' kontribuzzjoni li mhijiex pagabbli lura biex ikopri l-ekwità negattiva ta' Tercas u 2) ma talab l-ebda tariffa għall-garanziji maħruġa favur Tercas. Jekk, f'kull każ, dawn il-karatteristiċi tal-interventi mill-FITD (jiġifieri, fin-nuqqas ta' kull obbligu ta' ħlas lura u fin-nuqqas ta' kwalunkwe tariffa għall-kontribuzzjoni kapitali u l-garanziji rispettivament) jistgħu jippermettu lill-FITD li tillimita l-kostijiet li inkella jkun espost għalihom (jiġifieri, il-kostijiet għall-FITD li jirrimborża lid-depożitaturi fl-istadju ta' likwidazzjoni amministrattiva obbligatorja ta' Tercas), il-Kummissjoni tqis li dawn il-kostijiet ma jistgħux jiġu kkunsidrati fil-valutazzjoni dwar jekk l-interventi tal-FITD favur Tercas kienux konformi mal-aġir ta' investitur li jopera f'ekonomija tas-suq. Jidher li l-kostijiet inkwistjoni jirriżultaw mill-obbligi imposti fuq il-FITD bħala SGD li hija meħtieġa li taġixxi fl-interess pubbliku billi tipproteġi lid-depożituri. Dawn l-interventi ma kinux jittieħdu minn operatur f'ekonomija tas-suq minħabba li dan ma kienx se jesponi ruħu għar-rimborż tad-depożituri f'każ ta' likwidazzjoni ta' Tercas u għalhekk ma kienx se jfittex li jillimita dawn il-kostijiet billi jipprovdi appoġġ lil Tercas li ma jitħallasx lura lilu u li minnu ma jikseb l-ebda redditu. Tali kostijiet ma għandhomx ikunu kkunsidrati fil-kuntest tal-applikazzjoni tat-test tal-operatur fl-ekonomija tas-suq. Jekk, fl-aternattiva l-oħra, il-kostijiet tal-FITD li jirriżultaw mir-responsabbiltajiet tiegħu bħala SGD jistgħu jkunu kkunsidrati fil-paragun tal-azzjonijiet tal-FITD ma' dawk ta' operatur f'ekonomija tas-suq, l-interventi tal-FITD favur Tercas jistgħu ma jkunx konformi mar-regola "tal-irħas" – jiġifieri l-kundizzjoni fl-Istatuti tal-FITD li l-FITD jista' jintervjeni biss biex jappoġġa l-banek membri mqiegħda taħt amministrazzjoni speċjali jekk il-kost għalih ikun inqas milli jkun jekk aktar tard jirrimborża lid-depożitaturi fl-istadju ta' likwidazzjoni amministrattiva obbligatorja. Il-Kummissjoni hija tal-opinjoni li l-interventi tal-FITD inkwistjoni huma ta' natura selettiva minħabba li jikkonċernaw biss impriża waħda, Tercas. Il-vantaġġi mogħtija lil Tercas mill-interventi joħolqu distorsjoni tal-kompetizzjoni billi jevitaw il-falliment u l-ħruġ mis-suq ta' Tercas. Tercas tinsab f'kompetizzjoni ma' impriżi barranin, b'mod li l-kummerċ bejn l-Istati Membri huwa affettwat. Għal dawn ir-raġunijiet, il-Kummissjoni hija tal-opinjoni li l-interventi tal-FITD inkwistjoni setgħu taw vantaġġ selettiv lil Tercas, ħolqu distorsjoni tal-kompetizzjoni u affettwaw il-kummerċ bejn l-Istati Membri. Il-kwistjoni ta' jekk l-eżenzjoni mit-taxxa tistax tibqa' kkunsidrata nonselettiva peress li tkun iġġustifikat min-natura jew l-iskema ġenerali tas-sistema tat-taxxa hija waħda aktar kumplessa. Eżenzjoni hija ġustifikata meta tirriżulta direttament mill-prinċipji intrinsiċi u bażiċi jew ta' gwida tas-sistema ta' referenza jew fil-każ li hija r-riżultat ta' mekkaniżmi inerenti meħtieġa għall-funzjonament u l-effikaċja tas-sistema tat-taxxa. L-Istati Membri għandhom, madankollu, jintroduċu u japplikaw proċeduri ta' kontroll u monitoraġġ xierqa biex jiġi żgurat li miżuri derogatorji huma konsistenti mal-loġika u l-iskema ġenerali tas-sistema tat-taxxa. F'kull każ, l-objettivi tal-politika esterni li mhumiex inerenti għas-sistema ma jistgħux jiġu invokati sabiex jiġġustifikaw eżenzjoni bħala nonselettiva. Barra minn hekk, il-Kummissjoni tinnota li, fid-dawl tad-data tal-adozzjoni tal-Liġi ta' Stabbiltà tal-2014, l-eżenzjoni mit-taxxa kellha tkun preparata fl-istess żmien bħat-talbiet għall-intervent ta' appoġġ mill-FITD favur Tercas, id-deċiżjoni tal-korpi tal-FITD biex jintervjenu u l-awtorizzazzjoni tiegħu mill-BOI. Il-Kummissjoni ma għandhiex l-elementi kollha sabiex tiddetermina jekk l-eżenzjoni meqjusa hiex konsistenti mal-loġika u l-iskema ġenerali tas-sistema tat-taxxa u għalhekk ma tistax teskludi li hija selettiva u tikkostitwixxi għajnuna. Il-Kummissjoni hija tal-fehma preliminari li jekk l-eżenzjoni ffavorixxit b'mod selettiv ċerti impriżi (fi kliem ieħor, jekk l-eżenzjoni mhix ġustifikata min-natura u l-loġika tas-sistema), il-kriterji l-oħra biex l-għajnuna mill-Istat tkun ikkunsidrta preżenti jkunu sodisfatti. L-eżenzjoni mit-taxxa tkun imputabbli lill-Istat kif stabbilia mil-leġiżlatur Taljan u tammonta għal riżorsi tal-Istat. Interventi ta' appoġġ mill-FITD eżenti mit-taxxa joħolqu distorsjoni tal-kompetizzjoni billi jevitaw il-falliment u l-ħruġ mis-suq tal-benefiċjarji. Il-benefiċjarji jkunu f'kompetizzjoni ma' impriżi barranin, b'mod li l-kummerċ bejn l-Istati Membri huwa affettwat. F'dan l-istadju l-Kummissjoni ma għandhiex l-informazzjoni kollha rilevanti biex tivvaluta l-kompatibbiltà tal-interventi mas-suq intern. B'mod partikolari, il-Kummissjoni ma għandhiex elementi biex ittaffi, fuq il-bażi "tal-Komunikazzjonijiet dwar il-Kriżi" rilevanti, it-tħassib tagħha li kull għajnuna mill-Istat li tirriżulta mill-interventi hija inkompatibbli mas-suq intern. B'mod partikolari, ma hemm l-ebda jew ammont tassew insuffiċjenti ta' elementi li juru li: l-interventi implimentati huma xierqa biex jintlaħaq l-objettiv li tiġi żgurata l-vijabbiltà fit-tul ta' Tercas. F'dan ir-rigward il-Kummissjoni tinnota li hija ma rċevietx pjan ta' ristrutturar ta' Tercas li fih kienu integrati l-kontribuzzjoni kapitali u l-garanziji ta' FITD, li juri r-ritorn lejn il-vijabbiltà fuq terminu twil ta' Tercas; ittieħdu miżuri adatti biex jiżguraw li l-għajnuna tkun proporzjonata, jiġifieri limitata għall-ammont minimu meħtieġ biex jinkiseb l-objettiv tagħhom. B'mod partikolari kellu jkun hemm "kondivizżjoni tal-piżijiet" adegwata tal-kostijiet ta' ristrutturar minn dawk li investew fil-bank, bħall-kredituri subordinati, skont il-Komunikazzjoni Bankarja tal-2013; l-interventi huma rimunerati b'mod xieraq f'konformità mar-rekwiżiti stabbiliti fil-Komunikazzjonijiet dwar il-Kriżi. Kif imsemmi hawn fuq, jidher li ma kien hemm l-ebda ħlas jew xi tip ieħor ta' kontribuzzjoni sinifikanti f'kunsiderazzjoni għal interventi ta' rikapitalizzazzjoni u ta' garanzija; il-kostijiet tar-ristrutturar ta' Tercas huma limitati għall-minimu neċessarju; ittieħdu miżuri suffiċenti biex jillimitaw id-distorsjonijiet fil-kompetizzjoni kkalibrati b'tali mod li joqorbu kemm jista' jkun lejn is-sitwazzjoni tas-suq li kienet tinħoloq kieku Tercas kellha toħroġ mis-suq mingħajr għajnuna; Fir-rigward tal-eżenzjoni mit-taxxa tal-interventi tal-FITD, il-miżura ma kienitx ġiet innotifikata lill-Kummissjoni u l-informazzjoni li tinsab fil-prenotifika reċenti ħafna mhiex biżżejjed biex il-Kummissjoni tivvaluta l-kompatibbiltà tagħha mas-suq intern. Għalhekk ma jistax jiġi eskluż li din tkun inkompatibbli mas-suq intern. Skont l-Artikolu 14 tar-Regolament tal-Kunsill (KE) Nru 659/1999, kull għajnuna illegali tista' tkun soġġetta għal irkupru mingħand il-benefiċjarju.
Extracted from C_136_2015.html